cyanic-selkie/wikianc huggingface dataset:
HTTP tunnel
Το HTTP Tunneling είναι μια τεχνική κατά την οποία οι επικοινωνίες που πραγματοποιούνται χρησιμοποιώντας διάφορα πρωτόκολλα δικτύου χρησιμοποιούν το πρωτόκολλο HTTP και γενικά πρωτόκολλα δικτύου που συνήθως ανήκουν στην οικογένεια των TCP/IP. Επομένως, το πρωτόκολλο HTTP λειτουργεί σαν ένα "περιτύλιγμα" για ένα συγκαλυμμένο κανάλι που χρησιμοποιεί για να επικοινωνήσει. Η ροή HTTP (HTTP stream) με το συγκαλυμμένο της κανάλι ονομάζεται HTTP Tunnel.
Το λογισμικό του HTTP Tunnel αποτελείται από εφαρμογές HTTP Tunneling πελάτη-διακομιστή που ενσωματώνονται με υπάρχουσες εφαρμογές λογισμικού, ώστε να χρησιμοποιούνται σε συνθήκες στις οποίες η συνδεσιμότητα του δικτύου είναι περιορισμένη.
Κρυσταλλικό σύστημα
Στην κρυσταλλογραφία ορίζονται επίσης 3 ή 4 άξονες (κρυσταλλογραφικοί άξονες), οι οποίοι αποτελούν τις στοιχειώδεις κατευθύνσεις(διανύσματα) μέσα στον κρύσταλλο και στην κυψελίδα. Οι άξονες ονομάζονται a,b,c ή a1,a2,a3, c.
Κυπάρισσος Λάρισας
Ο Κυπάρισσος είναι οικισμός της Θεσσαλίας στην Περιφερειακή Ενότητα Λάρισας.
Πύλη του Αγίου Παύλου
Η Πύλη του Αγίου Παύλου, (ιταλικά.: Porta San Paolo) ή κατά το αρχικό της όνομα Πύλη Οστιένσις (λατιν.: Porta Ostiensis δηλ. η πύλη προς την Όστια) ήταν μία από  τις νότιες πύλες των Αυρηλιανών τειχών του 3ου αι. π.Χ. στην Αρχαία Ρώμη της Ιταλίας.
Εθνική Ελλάδας (τοιχοσφαίριση ανδρών)
Πηγές
Εθνικη Τοιχοσφαιριση αντρες
Εθνική Ελλάδας (τοιχοσφαίριση γυναικών)
Η Εθνική Ελλάδος τοιχοσφαίρισης γυναικών είναι το αντιπροσωπευτικό συγκρότημα της Ελλάδος για το άθλημα της τοιχοσφαίρισης στις γυναίκες.
Δωδεκαφθογγισμός
Κριτική στον δωδεκαφθογγισμό
Κριτική στον δωδεκαφθογγισμό άσκησαν και συνθέτες της μουσικής πρωτοπορίας όπως ο Ιάννης Ξενάκης και ο Γκιέργκι Λίγκετι, που απομακρύνθηκαν από τον δωδεκαφθογγισμό, αν και παρέμειναν στα πλαίσια του μοντερνισμού. Η σημαντικότερη όμως κριτική στον δωδεκαφθογγισμό έγινε μέσα από την ίδια τη μουσική νεότερων συνθετών, που εκπαιδεύτηκαν στις δεκαετίες του 1960 και 1970, όταν πια οι σειραϊκές συνθετικές τεχνικές ήταν ακαδημαϊκό κατεστημένο. Αρκετοί νέοι συνθέτες, νιώθοντας ότι ο δωδεκαφθογγισμός είχε οδηγήσει σε ένα μουσικό αδιέξοδο, προσπάθησαν να ξεφύγουν από αυτόν μέσα από την θεμελιώδη αρχή της ίδιας της δωδεκάφθογγης μεθόδου, την σειρά. Για παράδειγμα, ένας από τους πρωτεργάτες του μουσικού μινιμαλισμού στην Αμερική, ο Λα Μοντ Γιανγκ (La Monte Young), εισήγαγε στις αρχές της δεκαετίας του 1960 υπερβολικά μεγάλες χρονικές διάρκειες στους φθόγγους της δωδεκάφθογγης σειράς, δημιουργώντας ηχητικά συμπλέγματα που κινούνταν αργά στο χρόνο, άκουσμα εντελώς άσχετο με το επιδιωκόμενο από την δωδεκάφθογγη μέθοδο. Την ίδια εποχή, ο Εσθονός Άρβο Παρτ χρησιμοποίησε τους επτά φθόγγους της μείζονος κλίμακας ως επτάφθογγη σειρά, προσπαθώντας να επιστρέψει στην τονικότητα δια μέσου σειραϊκών μεθόδων. Οι δύο αυτοί συνθέτες, με την μετέπειτα πορεία τους που εντάσσεται στο πλαίσιο ενός μουσικού μεταμοντερνισμού, αποτελούν χαρακτηριστικά παραδείγματα του προβληματισμού που κληρονόμησαν οι νεότεροι συνθέτες μαζί με τη δωδεκάφθογγη μέθοδο, την οποία στην πλειοψηφία τους εγκατέλειψαν και κινήθηκαν ξανά προς την τονικότητα, από νέες όμως οπτικές γωνίες. Η χρήση του δωδεκαφθογγισμού ως ενιαίο συνθετικό ύφος είναι σήμερα περιορισμένη, η διδασκαλία του όμως σε ακαδημαϊκό επίπεδο είναι επιβεβλημένη στην πλειοψηφία των πανεπιστημιακών τμημάτων σύνθεσης σε Ευρώπη και Αμερική.
Εζέν Λεπουατβέν
Βιογραφικά στοιχεία
Από το 1831 άρχισε να εκθέτει στο Σαλόν, όπου έγιναν δεκτοί τουλάχιστον δέκα πίνακές του και σύντομα έγινε γνωστός και έλαβε μια σειρά από κρατικές παραγγελίες ιστορικών έργων για το μουσείο στις Βερσαλλίες. Ήταν επίσης λιθογράφος και γελοιογράφος, και απέκτησε φήμη κατά τη δεκαετία του 1830 για μια σειρά ερωτικών/πορνογραφικών εκτυπώσεων που απαγορεύτηκαν όμως λόγω του περιεχομένου τους. αριστερά|μικρογραφία|250x250εσ|Οι Ναυαγοί, 1839, Μουσείο Πικαρδίας, [[Αμιένη]] Από το 1837, ο Λεπουατβέν επισκεπτόταν συχνά τη βόρεια γαλλική ακτή τα καλοκαίρια, όπου ζωγράφιζε ψαράδες και βάρκες στις ακτές της Νορμανδίας, ιδιαίτερα στο ψαροχώρι Ετρετά, όπου το 1851 έχτισε δικό του σπίτι και εργαστήριο δίπλα στη θάλασσα, πολύ κοντά στο σπίτι όπου πέρασε τα παιδικά του χρόνια ο συγγραφέας Γκυ ντε Μωπασσάν, τον οποίο γνώριζε και απεικόνισε σε έργα του. Το 1869 στο εργαστήριό του φιλοξένησε τον Γκυστάβ Κουρμπέ, που ζωγράφισε επίσης τοπία της Ετρετά.
Γκέτο του Τερέζιενσταντ
1941
Οι Εβραίοι ζούσαν στους έντεκα στρατώνες στο φρούριο, ενώ οι πολίτες συνέχισαν να κατοικούν στα 218 σπίτια. Ο διαχωρισμός μεταξύ των δύο ομάδων επιβλήθηκε αυστηρά και είχε ως αποτέλεσμα αυστηρές τιμωρίες στους Εβραίους που εγκατέλειπαν τους στρατώνες τους. Μέχρι το τέλος του έτους, 7.365 άτομα είχαν απελαθεί στο γκέτο, εκ των οποίων 2.000 από το Μπρνο και τα υπόλοιπα από την Πράγα.
1943
Τον Ιανουάριο, επτά χιλιάδες άνθρωποι απελάθηκαν στο στρατόπεδο συγκέντρωσης του Άουσβιτς. Στις αρχές Φεβρουαρίου, ο Ερνστ Κάλτενμπρουνερ, επικεφαλής της RSHA (Κεντρικό Γραφείο Ασφαλείας του Ράιχ), πρότεινε την απέλαση επιπλέον πέντε χιλιάδων ηλικιωμένων Εβραίων. Ο επικεφαλής των SS Χίμλερ αρνήθηκε, λόγω της αυξανόμενης ανάγκης να χρησιμοποίησει το Τερέζιενσταντ ως άλλοθι για να αποκρύψει πληροφορίες σχετικά με το Ολοκαύτωμα στους Δυτικούς Συμμάχους. Δεν υπήρχαν άλλες μεταφορές από το Τερέζιενσταντ μέχρι την απέλαση 5.000 Εβραίων από το Τερέζιενσταντ στο Άουσβιτς τον Σεπτέμβριο.
Παιδιά στο Τερέζιενσταντ
Υπήρχαν περίπου 15.000 παιδιά μεταξύ των κρατουμένων στο Τερέζιενσταντ. Η εβραϊκή αυτοδιοίκηση προσπάθησε να διασφαλίσει ότι τουλάχιστον τα παιδιά και οι νέοι είχαν την πιθανότητα επιβίωσης. Στεγάζονταν στα λεγόμενα παιδικά σπίτια, έλαβαν ελαφρώς καλύτερο φαγητό εις βάρος των ηλικιωμένων και μυστικά μαθήματα από τους φροντιστές τους.
Μνημείο
Το 1947, αποφασίστηκε να μετατραπεί το Μικρό Φρούριο σε μνημείο για τα θύματα των ναζιστικών διώξεων. Ωστόσο, η εβραϊκή κληρονομιά δεν αναγνωρίστηκε στη μεταπολεμική εποχή επειδή δεν ταίριαζε με τη σοβιετική ιδεολογία του ταξικού αγώνα που προωθήθηκε στη μεταπολεμική Σοσιαλιστική Δημοκρατία της Τσεχοσλοβακίας. Παρόλο που υπήρχαν αναμνηστικές πλάκες στο πρώην γκέτο, καμία δεν ανέφερε τους Εβραίους.
Το Μουσείο του Γκέτο του Τερεζίν εγκαινιάστηκε τον Οκτώβριο του 1991 μετά από τη Βελούδινη Επανάσταση και την πτώση του κομμουνιστικού καθεστώτος. Το 2015, η πρώην υπουργός Εξωτερικών των Ηνωμένων Πολιτειών Μαντλίν Ολμπράιτ τοποθέτησε μια πινακίδα στο πρώην γκέτο για να τιμήσει τους 26 συγγενείς της που είχαν φυλακιστεί εκεί.
Παραπομπές
Κατηγορία:Γκέτο στην υπό ναζιστική κατοχή Ευρώπη
Μαριανέλα Νούνιες
Προσωπική Ζωή
Η Νούνιες παντρεύτηκε τον συνάδελφό της, Τιάγκο Σοάρες το 2011 στο Μπουένος Άιρες. Το ζευγάρι χώρισε το 2014 και ανακοίνωσε το διαζύγιό του τον Ιανουάριο του 2016, αλλά παραμένουν φίλοι και συνεχίζουν να χορεύουν μαζί.
Αλαφίων
Από τότε ο Αλαφίων άρχισε να κηρύττει τον Χριστιανισμό με ιδιαίτερο ζήλο, κυρίως σε πόλεις όπου ζούσαν «ελληνίζοντες» πληθυσμοί. Παραλλήλως ίδρυσε πολλούς ναούς και μοναστήρια. Στην εποχή του Αυτοκράτορα Ιουλιανού του Παραβάτη ο Αλαφίων προτίμησε να χάσει την περιουσία του, παρά να απαρνηθεί τον Χριστιανισμό. Από τότε έγινε μοναχός.
Ως
Γεωγραφία
Η Κάτω πόλη υπέστη επανειλημμένα ζημίες από πλημμύρες (το 1897 και 1952 οι πιο σοβαρές). Μετά τις πλημμύρες του 1977 στην περιοχή, ο ρους του Ζερς τροποποιήθηκε και δόθηκε λύση στο πρόβλημα.
Το κλίμα είναι ζεστό και εύκρατο. Η Ως έχει σημαντική ποσότητα βροχοπτώσεων κατά τη διάρκεια του έτους. Η μέση θερμοκρασία είναι 12,5 ° C. Οι βροχοπτώσεις είναι κατά μέσο όρο 757 mm.
Ιστορία
Χτισμένη πάνω στο παλιό γαλατικό φρούριο (oppidum), η μεσαιωνική πόλη διαδέχθηκε την αρχαία Augusta Auscorum που αποτελεί σήμερα την καρδιά του ιστορικού κέντρου, γύρω από κτίρια όπως ο καθεδρικός ναός, ο Πύργος Αρμανιάκ και η Νομαρχία (το παλάτι του πρώην Αρχιεπισκόπου) με θέα στον ποταμό Ζερς και την Κάτω πόλη. Κατά τη διάρκεια του Μεσαίωνα η Ως ήταν πέρασμα στην προσκυνηματική διαδρομή για τον Άγιο Ιάκωβο της Κομποστέλα. Η Ως δεν υπέστη καμία αξιοσημείωτη αλλαγή μέχρι τον 18ο αιώνα, κατά τη διάρκεια του οποίου εξωραΐστηκε. Τα μεγάλα έργα αστικοποίησης που πραγματοποιήθηκαν υπό τη Δεύτερη Αυτοκρατορία της έδωσαν τελικά την όψη της σύγχρονης πόλης.
Παύλος Άλβαρος
Είναι περισσότερο αξιοσημείωτος για τις καταγραφές του μιας εποχής ανόδου του ισλαμικού πολιτισμού. Μαζί με τον φίλο του Άγιο Ευλόγιο της Κόρδοβας, αντιστάθηκαν στην εξάπλωση του μουσουλμανισμού. Μετά το μαρτύριο του Αγίου, ο Παύλος έγραψε τη βιογραφία του, τη Vita Eulogii (= «Ζωή του Ευλογίου»’). Αν και Χριστιανοί που ζούσαν τότε στην Κόρδοβα και την υπόλοιπη Μουσουλμανική Ιβηρία απελάμβαναν σχετική θρησκευτική ελευθερία, ο Άλβαρος και άλλοι Χριστιανοί θεωρούσαν τους περιορισμούς στην εξάσκηση των θρησκευτικών τους καθηκόντων ως απαράδεκτο διωγμό τους. Περιφρονούσαν απολύτως όσους Χριστιανούς συμμετείχαν στη μουσουλμανική κυβέρνηση, όσους αλλαξοπιστούσαν και γίνονταν Μουσουλμάνοι, ή όσους απλώς απέκρυπταν την πίστη τους. Ως αποτέλεσμα αυτών των θρησκευτικών εντάσεων, τα γραπτά του Παύλου χαρακτηρίζονται από την περιφρόνηση όλων των μουσουλμανικών πραγμάτων, ενώ ο ίδιος θεωρούσε τον προφήτη Μωάμεθ ως πρόδρομο του Αντιχρίστου.
Όσιος Λαυρέντιος
Η Εύρεση της θαυματουργής εικόνας της Παναγίας της Φανερωμένης
Με πλήρη πίστη και γεμάτος συγκίνηση ο ευσεβής Λάμπρος Κανέλλος χρησιμοποίησε την κάπα του σαν σχεδία, και κατάφερε να διασχίσει τη θάλασσα από τη Μεγαρική ακτή μέχρι τη βόρεια πλευρά της ακτής του νησιού της Σαλαμίνας, με ασφάλεια και τελείως στεγνός. thumb|Η Θαυματουργή εικόνα της Παναγίας της "Φανερωμένης" ή "Νεοφανείσας" που βρέθηκε από τον Όσιο Λαυρέντιο Αφού ευχαρίστησε ολόψυχα τη Θεοτόκο για το θαύμα που βίωσε έκτοτε αφιερώθηκε ολοκληρωτικά σε εκείνη. Έλαβε το μοναχικό σχήμα και μετονομάστηκε σε Ιερομόναχος Λαυρέντιος, συνεχίζοντας το έργο του να φέρει εις πέρας την εντολή της Παναγίας. Καθώς ερευνούσε με μόχθο, αξιώθηκε από τη Θεοτόκο να βρει θαμμένη μέσα στα ερείπια του κατεδαφισμένου παλαιού ναού, τη θαυματουργή εικόνα της κατάμαυρη από την υγρασία. Τα επόμενα χρόνια, εργάστηκε για την ανέγερση και την ανακαίνιση της Ιεράς Μονής με τη βοήθεια ευσεβών χριστιανών. Στη νεοϊδρυθείσα μονή δόθηκε το όνομα Φανερωμένη ή Νεοφανείσα.
Κίνημα Me Too
Τον Ιούνιο 2022 καταγράφηκε η πρώτη καταδίκη σε Έλληνα προπονητή ιστιοπλοΐας για περιστατικά σεξουαλικής βίας κατά της πρώην αθλήτριας Αμαλίας Προβελεγγίου, και αυτό αφορούσε ουσιαστικά την πρώτη δίκη του ελληνικού κινήματος #MeToo.
Κάρολος Β΄ της Αγγλίας
Πρώιμος βίος
Το 1648, κατά τη διάρκεια του Δεύτερου Αγγλικού Εμφυλίου Πολέμου, ο Κάρλος μετακόμισε στη Χάγη, όπου η αδελφή του Μαρία και ο γαμπρός του Γουλιέλμος Β΄ της Οράγγης, φαινόταν πιθανότερο να προσφέρουν ουσιαστική βοήθεια στις τάξεις των φιλοβασιλικών από ότι οι Γάλλοι συγγενείς της Βασίλισσας. Όμως, ο στόλος των βασιλοφρόνων που περιήλθε στον έλεγχο του Καρόλου δεν χρησιμοποιήθηκε επωφελώς, και δεν έφθασε στη Σκωτία εγκαίρως για να ενωθεί με τον στρατό των βασιλοφρόνων "Μνηστήρων" (Engagers) του Δούκα του Χάμιλτον, προτού ηττηθεί στη Μάχη του Πρέστον από τους Κοινοβουλευτικούς.
Στις 3 Σεπτεμβρίου 1650, οι Πρεσβυτεριανοί ηττήθηκαν στη Μάχη του Ντάνμπαρ από μια πολύ μικρότερη δύναμη με αρχηγό τον Όλιβερ Κρόμγουελ. Οι δυνάμεις των Σκώτων διαιρέθηκαν στους βασιλόφρονες "Μνηστήρες" και τους Πρεσβυτεριανούς "Διατεθειμμένους" (Covenanters), οι οποίοι πολεμούσαν ακόμη και μεταξύ τους. Έχοντας χάσει την πίστη του στους Πρεσβυτεριανούς, τον Οκτώβριο ο Κάρολος προσπάθησε να αποδράσει και πορεύθηκε βόρεια για να ενωθεί με ομάδα των "Μνηστήρων", γεγονός που έμεινε γνωστό ως "η Φυγή", αλλά μέσα σε δύο μέρες οι Πρεσβυτεριανοί τον πρόλαβαν και τον πήραν ξανά μαζί τους. Παρόλα αυτά, οι Σκώτοι παρέμειναν η μεγαλύτερη ελπίδα του Καρόλου για παλινόρθωση, και στέφθηκε Βασιλιάς της Σκωτίας στο Αββαείο του Σκόουν την 1η Ιανουαρίου 1651. Με τις δυνάμεις του Κρόμγουελ να απειλούν τη θέση του Καρόλου στη Σκωτία, αποφασίσθηκε να οργανώσουν επίθεση με το ιππικό στην Αγγλία. Με πολλούς Σκώτους (περιλαμβανομένου του Λόρδου Αργκάυλ και άλλων ηγετικών μορφών των "Διατεθειμμένων") να αρνούνται να συμμετάσχουν, και με μερικούς Άγγλους βασιλόφρονες να ενώνονται με αυτή τη δύναμη καθώς κινείτο νότια μέσα την Αγγλία, η εισβολή έληξε με ήττα στη Μάχη του Ουόρστερ στις 3 Σεπτεμβρίου 1651, μετά την οποία ο Κάρολος διέφυγε της σύλληψης κρυμμένος μέσα στη Βασιλική Δρυ στην Οικία Μπόσκομπελ. Μέσω έξι εβδομάδων δύσκολων αποδράσεων ο Κάρολος κατόρθωσε να εγκαταλείψει την Αγγλία μεταμφιεσμένος, αποβιβαζόμενος στη Νορμανδία στις 16 Οκτωβρίου, παρά την αμοιβή 1.000 στερλίνες για το κεφάλι του, το ρίσκο θανάτου που αντιμετώπιζε όποιος αποκαλυπτόταν ότι τον βοήθησε και η δυσκολία να μεταμφιεστεί ο Κάρολος, ο οποίος ήταν ασυνήθιστα ψηλός με ύψος πάνω από 1,85.
Ο Κρόμγουελ διορίσθηκε Λόρδος Προστάτης της Αγγλίας, της Σκωτίας και της Ιρλανδίας, ουσιαστικά θέτοντας τις Βρετανικές Νήσους υπό στρατιωτική διοίκηση. Ενδεής, ο Κάρολος δεν μπορούσε να αποκτήσει επαρκή υποστήριξη για να ορθώσει μια σημαντική πρόκληση στην κυβέρνηση του Κρόμγουελ. Παρά τις διασυνδέσεις της οικογένειας των Στιούαρτ μέσω της Ερριέττας Μαρίας και της Πριγκίπισσας της Οράγγης, η Γαλλία και η Ολλανδική Δημοκρατία συμμάχησαν με την κυβέρνηση του Κρόμγουελ από το 1654, αναγκάζοντας τον Κάρολο να στραφεί για βοήθεια προς την Ισπανία, η οποία εκείνη την περίοδο διοικούσε τις Νότιες Κάτω Χώρες. Με Ισπανικά κεφάλαια ο Κάρολος συγκέντρωσε έναν μικρό στρατό από τους εξορισμένους υπηκόους του· αποτελείτο από πέντε τάγματα πεζικού συν μικρές δυνάμεις ιππικού. Αυτή η δύναμη αποτέλεσε τον πυρήνα του Βρετανικού Στρατού μετά την Παλινόρθωση.
Παλινόρθωση
Μετά τον θάνατο του Κρόμγουελ το 1658, οι δυνατότητες του Καρόλου να επανακτήσει το Στέμμα αρχικά φαίνονταν ισχνές καθώς τον Κρόμγουελ διαδέχθηκε ως Λόρδος Προστάτης ο γιος του, Ρίτσαρντ. Όμως, ο νέος Λόρδος Προστάτης δεν είχε ηγετική εμπειρία ούτε στο στρατό ούτε στην κυβέρνηση και έτσι αναγκάσθηκε να παραιτηθεί το 1659 ενώ το Προτεκτοράτο καταργήθηκε. Κατά την πολιτική και στρατιωτική αναταραχή που ακολούθησε, ο Τζορτζ Μονκ, Κυβερνήτης της Σκωτίας, ανησυχούσε ότι η χώρα θα έπεφτε σε αναρχία. Ο Μονκ και ο στρατός του προέλασαν στο Σίτυ του Λονδίνου και ανάγκασε τα μέλη του Κολοβού Κοινοβουλίου να δεχθούν ξανά μέλη του Μακρέος Κοινοβουλίου που είχαν αποκλεισθεί τον Δεκέμβριο 1648 κατά την Εκκαθάριση του Πράιντ. Το Μακρύ Κοινοβούλιο αυτοδιαλύθηκε και για πρώτη φορά μέσα σε 20 έτη διεξήχθησαν γενικές εκλογές. Το απερχόμενο Κοινοβούλιο καθόρισε τις εκλογικές προϋποθέσεις ούτως ώστε να εξασφαλίσει, όπως νόμιζαν, την επιστροφή μιας Πρεσβυτεριανής πλειοψηφίας.
Οικογένεια
Από μη νόμιμες σχέσεις είχε πολλά φυσικά τέκνα. Μεταξύ αυτών:
Αλβέρτσε
Ο Αλβέρτσε (ισπανικά: Río Alberche) είναι ποταμός της κεντρικής Ισπανίας, με μήκος 177 χλμ., δεξιός παραπόταμος του Τάγου.
Εξωτερικοί σύνδεσμοι
Αλβερτσε
Fifth Harmony
Εξωτερικοί σύνδεσμοι
Κατηγορία:Αμερικανικά μουσικά συγκροτήματα
Κρικόρ Ζοχράμπ
Προσωπική ζωή
Ο Ζοχράμπ ήταν παντρεμένος από το 1888 με την Κλάρα Γιαζτζιάν. Από τον γάμο του απέκτησε τέσσερα παιδιά, μεταξύ των οποίων και την Αμερικανοαρμένια φιλάνθρωπο Ντολόρες Ζοχράμπ Λίμπμαν.
Ναυπάκτια έπη
Με την ονομασία Ναυπάκτια Έπη φέρεται αρχαίο ελληνικό επικό ποίημα γενεαλογικού χαρακτήρα, όπως περίπου οι Ηoίες του Ησιόδου.
Στο έπος αυτό εξυμνείται κυρίως η αργοναυτική εκστρατεία, οι ήρωες αυτής καθώς και ηρωίδες γυναίκες μεταξύ των οποίων και η Μήδεια. Πολλά αποσπάσματα επίσης αναφέρονται σε διάφορους μύθους των Λοκρών και των Ναυπακταίων, εξ ου και ο πληθυντικός του τίτλου.
Βοώτης
Βοώτης (Λατινικά: Bootes, συντομογραφία: Boo) είναι αστερισμός που σημειώθηκε πρώτη φορά στην αρχαιότητα από τον Πτολεμαίο και είναι ένας από τους 88 επίσημους αστερισμούς που θέσπισε η Διεθνής Αστρονομική Ένωση.
Ονομασίες και ιστορία
Αλλά μήπως υπήρχε κάποια αντιστοίχιση του ανώνυμου οδηγού, βουκόλου, κυνηγού, κλπ. με ένα συγκεκριμένο, μυθολογικό ή άλλο, πρόσωπο; Πραγματικά, υπήρχε, αλλά χωρίς ομοφωνία. Για μερικούς ήταν ο Λυκάων, ο πατέρας ή παππούς της Καλλιστώς, όταν η νύμφη ταυτιζόταν με τη Μεγάλη `Αρκτο — ή ο Αρκάς, ο γιος της (Οβίδιος). Για άλλους ήταν ο Βορρέας (Septentrio), από τη θέση του στον ουρανό, ξεκλέβοντας έτσι έναν από τους τίτλους των `Αρκτων. Για κάποιους άλλους ήταν ο Φιλόμηλος. Οι διαφορετικές απόψεις των Ελλήνων (το χαρακτηριστικό τους) τελείωναν με όσους θεωρούσαν τον Βοώτη ως τον Ικάριο ή Ικαρίωνα, τον άτυχο αυτό Αττικό ήρωα που πρωτοκαλλιέργησε το αμπέλι, και ταυτόχρονα την κόρη του Ηριγόνη ως την Παρθένο και το πιστό τους σκυλί, τη Μαίρα, ως τον Σείριο ή τον Πρόκυνα. Από αυτή την ταύτιση προήλθε το Icarii boves για το βόδια του Βοώτη (Προπέρτιος). Εδώ ας σημειωθεί η συσχέτιση και πάλι με το αμπέλι, και το γεγονός ότι το επιπεδόσφαιρο του Kircher έδειχνε ένα αμπέλι στη θέση της παραδοσιακής μορφής του αστερισμού. Οι άνθρωποι του Μεσαίωνα ήξεραν τον Βοώτη ως τον `Αγιο Συλβέστρο. Σύμφωνα με τον Καίσιο ίσως ήταν ο Προφήτης Αμώς. Αλλά για τον Weigel ήταν τα Τρία Σουηδικά Στέμματα. Το τελευταίο υπενθυμίζει ότι όταν πρωτοσημειώθηκε ο Βοώτης, περιελάμβανε ίσως και τον σημερινό αστερισμό Βόρειο Στέφανο, εκτός από τους Θηρευτικούς Κύνες (πράγμα βέβαιο).
Λοιπά αξιοσημείωτα στον αστερισμό
- Ευρισκόμενος σε μία κατεύθυνση μακριά από το γαλαξιακό επίπεδο, ο αστερισμός αυτός είναι πλούσιος σε μακρινούς γαλαξίες, αλλά είναι σχετικώς αμυδροί. Ο φωτεινότερος από αυτούς είναι ο NGC 5248 στα σύνορα με την Παρθένο, ελλειπτικός, με φαινόμενο μέγεθος 10,3. Στον ραβδωτό σπειροειδή γαλαξία NGC 5874, που απέχει από τη Γη 165 εκατομμύρια έτη φωτός, ανακαλύφθηκε στις 10 Ιανουαρίου 1999 από το αυτόματο τηλεσκόπιο KAIT (ΗΠΑ) υπερκαινοφανής αστέρας (σουπερνόβα) 18ου μεγέθους κατά την ανακάλυψη.
- Στις 23 Ιανουαρίου 1999 ανακαλύφθηκε η έκρηξη ακτίνων γ GRB 990123, η πρώτη της οποίας το οπτικό αντίστοιχο παρατηρήθηκε ταυτόχρονα. Μέγιστο φαινόμενο μέγεθος στο ορατό φως 9, περίπου 50 sec μετά την έναρξη καταγραφής ακτίνων γ. Πιθανώς φορέας της είναι γαλαξίας 24ου μεγέθους.
Υπερδνειστερία
Η Υπερδνειστερία είναι κράτος (de facto) στη Μολδαβία στην Ανατολική Ευρώπη. Το μη αναγνωρισμένο αυτό κράτος είναι ανεξάρτητο (de facto) από τη Μολδαβία από τις 2 Σεπτεμβρίου του 1990, οπότε και διακήρυξε την ανεξαρτησία του υποβοηθούμενο από Ρώσους, Κοζάκους και Ουκρανούς εθελοντές, καθώς και τη 14η Ρωσική (πρώην Σοβιετική) Στρατιά, νίκησε τις Μολδαβικές δυνάμεις στον Πόλεμο της Υπερδνειστερίας. Ενώ υπάρχει κατάπαυση του πυρός από το 1992, το Ευρωπαϊκό Συμβούλιο αναγνωρίζει την Υπερδνειστερία ως περιοχή «παγωμένης διαμάχης». Η αυτοδιάθεσή της είναι διαφιλονικούμενη. Η Υπερδνειστερία συνεχίζει να ισχυρίζεται ανεξαρτησία και διατηρεί κυριαρχία στην περιοχή της. Σε δημοψήφισμα στις 17 Σεπτεμβρίου 2006, οι ψηφοφόροι της αυτοανακηρυγμένης Δημοκρατίας ψήφισαν με ποσοστό 93,1% υπέρ της ανεξαρτητοποίησής τους από τη Μολδαβία και της ένωσης με τη Ρωσία, με την οποία η περιοχή δεν συνορεύει.
Περαιτέρω διαπραγματεύσεις
Τον Νοέμβριο του 2003, ο Ντμίτρι Κοζάκ, σύμβουλος του ρώσου προέδρου Βλαντιμίρ Πούτιν, πρότεινε ένα μνημόνιο για τη δημιουργία ενός ασύμμετρου ομοσπονδιακού κράτους της Μολδαβίας, με τη Μολδαβία να κατέχει πλειοψηφία και την Υπερδνειστερία να αποτελεί μειοψηφικό μέρος της ομοσπονδίας. Γνωστό ως "μνημόνιο Κοζάκ", δεν συμπίπτει με τη θέση της Υπερδνειστερίας, η οποία επιδιώκει την ίση κατάσταση μεταξύ της Υπερδνειστερίας και της Μολδαβίας, αλλά έδωσε στην Υπερδνειστερία την εξουσία του βέτο για μελλοντικές συνταγματικές αλλαγές, το οποίο ενθάρρυνε την Υπερδνειστερία να το υπογράψει. Ο Βλαντιμίρ Βορόνιν υποστήριξε αρχικά το σχέδιο, αλλά αρνήθηκε να το υπογράψει μετά από εσωτερική αντίθεση και διεθνή πίεση από τον ΟΑΣΕ και τις ΗΠΑ και αφού η Ρωσία είχε εγκρίνει το αίτημα της Υπερδνειστερίας να διατηρήσει ρωσική στρατιωτική παρουσία για τα επόμενα 20 χρόνια ως εγγύηση για προβλεπόμενη ομοσπονδία.
Οι συνομιλίες για την αντιμετώπιση των προβλημάτων ξεκίνησαν το 2006, αλλά ήταν χωρίς αποτελέσματα για πολλά χρόνια. Τον Φεβρουάριο του 2011 ξεκίνησαν εκ νέου στη Βιέννη οι αποκαλούμενες "Συνομιλίες 5 + 2" (που ονομάστηκαν έτσι επειδή εκτελούνταν από την Υπερδνειστερία, τη Μολδαβία, την Ουκρανία, τη Ρωσία και τον ΟΑΣΕ, συν τις Ηνωμένες Πολιτείες και την ΕΕ ως εξωτερικούς παρατηρητές). Μετά την προσάρτηση της Κριμαίας από τη Ρωσία τον Μάρτιο του 2014, ο επικεφαλής του κοινοβουλίου της Υπερδνειστερίας ζήτησε να ενταχθεί στη Ρωσική Ομοσπονδία.
Πολιτική
μικρογραφία|Το κτίριο του κοινοβουλίου στην Τιράσπολ. Μπροστά βρίσκεται το άγαλμα του Βλαντιμίρ Λένιν. Η ΥΔ διαθέτει πολυκομματικό σύστημα και μονοθάλαμο κοινοβούλιο που ονομάζεται Ανώτατο Συμβούλιο. Το νομοθετικό σώμα έχει 43 μέλη που εκλέγονται με μονομελή πλειοψηφία. Ο πρόεδρος εκλέγεται για πενταετή θητεία με λαϊκή ψηφοφορία.
Ρωσική στρατιωτική παρουσία στην Υπερδνειστερία
Στις 27 Ιουνίου 2016, τέθηκε σε ισχύ ένας νέος νόμος στην Υπερδνειστερία, τιμωρώντας πράξεις ή δημόσιες δηλώσεις που επικρίνουν την ειρηνευτική αποστολή του ρωσικού στρατού της Υπερδνειστεριακής Μολδαβικής Δημοκρατίας μέσω των μέσων μαζικής ενημέρωσης, των δικτύων πληροφοριών και τηλεπικοινωνιών ή του Διαδικτύου, ή την παρουσίαση ερμηνειών που αντιλαμβάνονται ως «ψευδείς» από την Υπερδνειστεριακή κυβέρνηση της ειρηνευτικής αποστολής του Ρωσικού Στρατού. Η τιμωρία είναι μέχρι τρία έτη φυλάκισης για τους απλούς ανθρώπους ή έως επτά χρόνια φυλάκισης εάν το έγκλημα έχει διαπραχθεί από υπεύθυνο πρόσωπο ή από ομάδα προσώπων με προηγούμενη συμφωνία.
Δημογραφία
Οι Βούλγαροι ήταν η τέταρτη μεγαλύτερη εθνική ομάδα στην Υπερδνειστερία, αν και πολύ μικρότερη αριθμητικά από τις τρεις μεγαλύτερες εθνότητες. Οι περισσότεροι Βούλγαροι στην Υπερδνειστερία είναι Βεσσαραβιανοί Βούλγαροι, απόγονοι ομογενών που εγκαταστάθηκαν στη Βεσσαραβία τον 18ο-19ο αιώνα. Το μεγαλύτερο κέντρο των Βουλγάρων στην Υπερδνειστερία είναι το μεγάλο χωριό Παρτσάνι (που βρίσκεται ανάμεσα στις πόλεις Τιράσπολ και Μπέντερ), το οποίο είχε απόλυτη βουλγαρική πλειοψηφία και συνολικό πληθυσμό περίπου 10.000.
Οικονομική ιστορία
Μετά τον Β΄ Παγκόσμιο Πόλεμο, η Υπερδνειστερία ήταν βαριά βιομηχανοποιημένη και μέχρι το 1990 ήταν υπεύθυνη για το 40% του ΑΕΠ της Μολδαβίας και το 90% της ηλεκτρικής ενέργειας της, αν και αντιπροσώπευε μόνο το 17% του πληθυσμού της Μολδαβίας. Μετά την κατάρρευση της Σοβιετικής Ένωσης, η Υπερδνειστερία ήθελε να επιστρέψει σε μια "προγραμματισμένη οικονομία τύπου Μπρέζνεφ". Ωστόσο, μερικά χρόνια αργότερα, αποφάσισε να κατευθυνθεί προς την οικονομία της αγοράς. μικρογραφία|Η Τιράσπολ, πρωτεύουσα της Υπερδνειστερίας
Μακροοικονομικά στοιχεία
Το 2004, η Υπερδνειστερία είχε χρέη ύψους 1.2 δισεκατομμυρίων δολαρίων ΗΠΑ (τα δύο τρίτα της οποίας είναι με τη Ρωσία) που ήταν κατά κεφαλή περίπου έξι φορές υψηλότερο από ότι στη Μολδαβία (χωρίς την Υπερδνειστερία). Τον Μάρτιο του 2007 το χρέος προς την Gazprom για την απόκτηση φυσικού αερίου αυξήθηκε σε 1.3 δισ. Δολάρια ΗΠΑ. Στις 22 Μαρτίου 2007, η Gazprom πώλησε το χρέος φυσικού αερίου της Υπερδνειστερίας στον ρώσο επιχειρηματία Αλισέρ Ουσμάνοφ, ο οποίος ελέγχει τα Μολδαβικά Χαλυβουργεία, τη μεγαλύτερη επιχείρηση στην Υπερδνειστερία. Ο πρόεδρος της Υπερδνειστερίας, Ιγκόρ Σμιρνόφ, ανακοίνωσε ότι η Υπερδνειστερία δεν θα πληρώσει το χρέος της για φυσικό αέριο επειδή "η Υπερδνειστερία δεν έχει νομικό χρέος στη Gazprom". Το Νοέμβριο του 2007, το συνολικό χρέος του δημόσιου τομέα της Υπερδνειστερίας ανήλθε σε 1.64 δισ. Δολάρια ΗΠΑ.
Άβα Γαλανοπούλου
Βιογραφικά στοιχεία
Έχει συνεργαστεί για τη συγγραφή του σεναρίου στις σειρές Η Ελίζα και οι άλλοι, Πάτερ ημών, Σερσέ λα φαμ, Δύο ξένοι, Υπεράνω όλων η πατρίς και Τι ψυχή θα παραδώσεις μωρή.
Υπερδνειστερία
Έλεγχος όπλων και αποστρατικοποίηση
Το 2007, ξένοι εμπειρογνώμονες που εργάζονταν εξ ονόματος των Ηνωμένων Εθνών ανέφεραν ότι τα ιστορικά χαμηλά επίπεδα διαφάνειας και η συνεχής άρνηση πλήρων ερευνών σε διεθνείς παρατηρητές έχουν ενισχύσει τις αρνητικές αντιλήψεις της κυβέρνησης της Υπερδνειστερίας, αν και η πρόσφατη συνεργασία των αρχών της Υπερδνειστερίας μπορεί να αντικατοπτρίζει μετατόπιση της στάσης της Υπερδνειστερίας. Στην έκθεσή τους αναφέρεται ότι τα στοιχεία για την παράνομη παραγωγή και εμπορία όπλων από και προς την Υπερδνειστερία έχουν εξωγκωθεί στο παρελθόν, παρόλο που η εμπορία ελαφρών όπλων πιθανότατα συνέβαινε πριν από το 2001 (το τελευταίο έτος όπου τα στοιχεία για τις εξαγωγές έδειχναν 900.000 δολάρια ΗΠΑ εξαγωγών «όπλων, πυρομαχικών, των μερών τους και των εξαρτημάτων τους» από την Υπερδνειστερία). Η έκθεση αναφέρει επίσης ότι το ίδιο ισχύει και για την παραγωγή τέτοιων όπλων, η οποία πιθανότατα θα είχε πραγματοποιηθεί στη δεκαετία του 1990, κυρίως για να εξοπλίσει τις δυνάμεις της Υπερδνειστερίας.
Πόιντερ
Ιδιοσυγκρασία
thumb|right|180px|Κουτάβια θηλάζουν από τη μητέρα τους Τα Πόιντερ είναι καλόβουλα, ευχάριστα σκυλιά, ευτυχέστατα όταν ζουν μέσα, ως κομμάτι μιας οικογένειας. Τα Πόιντερ είναι στοργικά και πιστά. Το επίπεδο της επιθετικότητάς τους είναι πολύ χαμηλό έως ανύπαρκτο και μπορούν ευτυχισμένα να συζούν με άλλα σκυλιά και συχνά γάτες. Δεν είναι συνήθως εγωιστικά με το χώρο τους, αλλά το μέγεθός τους και το γάβγισμά τους θα ενοχλήσουν τους περισσότερους ανθρώπους που θα έρθουν στην πόρτα τους. Είναι πολύ καλά και ευγενικά με τα παιδιά, παρόλο που τα μικρά παιδιά και ένα αδέξιο νεαρό Πόιντερ συχνά δεν είναι και ο καλύτερος συνδυασμός.
Οφθαλμολογία
Αρχαία Εγγύς Ανατολή και Ελληνιστική Περίοδος
Στον πάπυρο Έμπερς από την αρχαία Αίγυπτο που χρονολογείται από το 1550 π.Χ., ένα τμήμα αφιερώνεται σε ασθένειες των ματιών.
Μεσαιωνικό Ισλάμ
μικρογραφία|320x320εσ| Ανατομία του ματιού, 1200 μ.Χ. Οι μεσαιωνικοί Ισλαμικοί Άραβες και Πέρσες επιστήμονες (σε αντίθεση με τους κλασικούς προκάτοχούς τους) θεώρησαν φυσιολογικό να συνδυάσουν τη θεωρία και την πρακτική, συμπεριλαμβανομένης της δημιουργίας ακριβών οργάνων, και ως εκ τούτου θεώρησαν φυσικό να συνδυαστεί η μελέτη του ματιού με την πρακτική εφαρμογή αυτής της γνώσης. Ο Χουναΐν ιμπν Ισάκ, και άλλοι που ξεκινούν με τη μεσαιωνική αραβική περίοδο, δίδαξαν ότι ο κρυσταλλικός φακός βρίσκεται στο ακριβές κέντρο του ματιού. Αυτή η ιδέα διαδόθηκε μέχρι το τέλος της δεκαετίας του 1500.
Κεντρική Ευρώπη
Η πολωνική οφθαλμολογία χρονολογείται στον 13ο αιώνα και η Πολωνική Οφθαλμολογική Εταιρεία ιδρύθηκε το 1911. Ένας εκπρόσωπος ηγέτης ήταν ο Άνταμ Ζάμενχοφ (1888-1940), ο οποίος εισήγαγε ορισμένες διαγνωστικές, χειρουργικές και μη χειρουργικές διαδικασίες φροντίδας των ματιών και πυροβολήθηκε από τους Γερμανούς Ναζί το 1940. Η Ζόφια Φαλκόφσκα (1915–93) επικεφαλής της Σχολής και Κλινικής Οφθαλμολογίας στη Βαρσοβία από το 1963 έως το 1976, ήταν η πρώτη που χρησιμοποίησε λέιζερ στην πρακτική της.
Διακεκριμένοι οφθαλμίατροι
Ακολουθεί ένας κατάλογος ιατρών που έχουν συμβάλει σημαντικά στον τομέα της οφθαλμολογίας:
Πατριάρχης Αθηναγόρας
Βιογραφικά στοιχεία
left|250px|thumb|Μητροπολίτης Κερκύρας Αθηναγόρας. (Ελαιογραφία του [[Ανδρέας Βρανάς|Ανδρέα Βρανά, 1927)]]
Η εκλογή
Μετά την εξώθηση σε παραίτηση του Οικουμενικού Πατριάρχη Κωνσταντινουπόλεως Μαξίμου Ε΄, στις 18 Οκτωβρίου του 1948, ο Αθηναγόρας εξελέγη νέος Πατριάρχης, στις 1 Νοεμβρίου του 1948, ως Αθηναγόρας Α΄. Ήταν ο πρώτος Πατριάρχης που εξελέγη χωρίς να έχει προηγουμένως την τουρκική υπηκοότητα, μετά την εφαρμογή του τουρκικού νόμου - διατάγματος 1092 του έτους 1923, αλλά είχε προηγουμένως εξασφαλιστεί η συναίνεση της τουρκικής κυβέρνησης. Έτσι του αναγνωρίστηκε η τουρκική υπηκοότητα και του δόθηκε τουρκικό διαβατήριο από τον Νομάρχη Κωνσταντινούπολης στο αεροδρόμιο, κατά την άφιξή του, με το σκεπτικό ότι η γενέτειρά του ήταν έδαφος της Οθωμανικής Αυτοκρατορίας κατά τον χρόνο γέννησής του.
Αναχώρηση από τις ΗΠΑ
Συγκεκριμένα στα τέλη Νοεμβρίου του 1948, μιλώντας σε μεγάλη κληρικολαϊκή συγκέντρωση στη Βοστώνη, που μεταδόθηκε από όλα τα αμερικανικά μέσα ενημέρωσης, μεταξύ άλλων τόνισε:
Άφιξη στη Κωνσταντινούπολη
Αμέσως μετά με μια τεράστια αυτοκινητοπομπή κατευθύνθηκε στη κεντρική πλατεία Ταξίμ της Πόλης, όπου ο Αθηναγόρας κατέθεσε στεφάνι στο μνημείο του Κεμάλ Ατατούρκ, με λουλούδια που όπως ανακοινώθηκε είχε κόψει ο ίδιος από τους κήπους του Λευκού Οίκου. Ενθρονίστηκε την επομένη, 27η Ιανουαρίου 1949. Μία από τις πρώτες του ενέργειες ήταν να μεταβεί σιδηροδρομικώς στην Άγκυρα, όπου συναντήθηκε με τον τον πρόεδρο Ισμέτ Ινονού και του επέδωσε προσωπικό μήνυμα του Προέδρου Τρούμαν.
Διαχριστιανικοί διάλογοι
Στα πλαίσια της διακηρυγμένης πρόθεσής του να προσεγγίσει τη Ρωμαιοκαθολική Εκκλησία, ο Αθηναγόρας έκανε κάποιες πρώτες κινήσεις επί των ημερών του Πάπα Πίου ΙΒ΄, οι οποίες δεν είχαν κάποιο αποτέλεσμα. Ο διάδοχός του, Ιωάννης ΚΓ΄, ήταν πιο θετικός και μάλιστα κάλεσε την Ορθόδοξη Εκκλησία να στείλει εκπροσώπους/παρατηρητές στη Β΄ Σύνοδο του Βατικανού. Η προσέγγιση επιταχύνθηκε μετά τον θάνατο του Ιωάννη ΚΓ΄ (3 Ιουνίου 1963) και την εκλογή του διαδόχου του, Παύλου ΣΤ΄. Το πρώτο ουσιαστικό βήμα ήταν η συνάντησή του με τον Πάπα Παύλο ΣΤ΄ το βράδυ της Κυριακής, 5 Ιανουαρίου 1964, στην αντιπροσωπεία της Αγίας Έδρας στο Όρος των Ελαιών στην Ιερουσαλήμ, η οποία διεξήχθη υπό τους όρους αυστηρού πρωτοκόλλου. Η δεύτερη συνάντησή τους έγινε την επομένη στο Πατριαρχείο Ιεροσολύμων, σε πιο χαλαρή ατμόσφαιρα. Οι δύο ηγέτες της Χριστιανοσύνης διαπίστωσαν ότι ο δρόμος για την ένωση των δύο Εκκλησιών είναι μακρύς και δυσχερής, αλλά συμφώνησαν τη σύσταση μιας επιτροπής για την προώθηση του μεταξύ τους διαλόγου. Οι δύο εκκλησιαστικοί ηγέτες είχαν και τρίτη ανεπίσημη συνάντηση στους δρόμους της Ιερουσαλήμ υπό τις επευφημίες των πιστών. Ήταν το πρώτο βήμα στην πορεία του διαλόγου.
right|thumb|230px|Ανδριάντας του Οικουμενικού Πατριάρχη Αθηναγόρα στα [[Χανιά.]] Αυτή η συμβολική συνάντηση άνοιξε τη δυνατότητα αυθεντικού διαλόγου μεταξύ Ορθόδοξων και Ρωμαιοκαθολικών για πρώτη φορά μετά από το Σχίσμα του 1054. Ακολούθησαν, στις 7 Δεκεμβρίου 1965, ημέρα επίσημης λήξης των εργασιών της Β΄ Βατικάνειας Συνόδου, οι τελετές άρσης των αναθεμάτων του 1054. Αυτές έλαβαν χώρα ταυτόχρονα, στη Βασιλική του Αγίου Πέτρου στη Ρώμη και στον Πατριαρχικό Ναό του Αγίου Γεωργίου στο Φανάρι. Ο Πατριάρχης Αθηναγόρας διάβασε την πράξη της άρσης και ο Πάπας Παύλος ΣΤ΄ το παπικό ιδιόβουλο. Η άρση των αναθεμάτων προκάλεσε κάποιες αντιδράσεις, ακόμη και την διακοπή της μνημόνευσης του Πατριάρχη Αθηναγόρα από ορισμένους επισκόπους και Αγιορείτες.
Ενδομυϊκή ένεση
μικρογραφία| Ενδομυϊκή ένεση στο πόδι. Η ενδομυϊκή ένεση είναι μία ένεση χορήγησης ουσίας απευθείας στους μυς. Στην ιατρική, είναι μία από τις πολλές εναλλακτικές μεθόδους για τη χορήγηση φαρμάκων. Οι μύες έχουν μεγαλύτερα και περισσότερα αιμοφόρα αγγεία από τον υποδόριο ιστό και οι ενέσεις εκεί έχουν συνήθως ταχύτερους ρυθμούς απορρόφησης από τις υποδόριες ενέσεις ή τις ενδοδερμικές ενέσεις. Ανάλογα με το σημείο της ένεσης, η χορήγηση περιορίζεται σε 2 έως 5 χιλιοστόλιτρα υγρού.
Χρήσεις
Οι πλούσιες σε αιμοπετάλια ενέσεις πλάσματος μπορούν να χορηγηθούν ενδομυϊκά.
Εξωτερικοί σύνδεσμοι
Κατηγορία:Ιατρικές θεραπείες Κατηγορία:Φόρμες δοσολογίας Κατηγορία:Ένεση (ιατρική) Κατηγορία:Μυϊκό σύστημα
Αμράτιος πολιτισμός
Ο Αμράτιος πολιτισμός ήταν ένας πολιτισμός της προϊστορίας της Άνω Αιγύπτου. Διήρκησε περίπου από το 4000 ως το 3500 π.Χ. .
Κουίτο
Ιστορία
Το Κουίτο είχε μακρά ιστορία βίας ξεκινώντας από το δουλεμπόριο της Αφρικής και τον φυλετικό πόλεμο. Αργότερα στη δεκαετία του 1960 οι Πορτογάλοι χρησιμοποίησαν την πόλη Σίλβα Πόρτο ως κέντρο εκπαίδευσης για μαύρους στρατιώτες του Πορτογαλικού Στρατού οι οποίοι θα αποστελλόταν στη βόρεια Πορτογαλική Ανγκόλα για να πολεμήσουν τους εθνικιστές αντάρτες, κατά τη διάρκεια του Πορτογαλικού Αποικιακού Πολέμου.
Κομερσί
Παραπομπές
Κατηγορία:Πόλεις της Λωρραίνης Κατηγορία:Πόλεις της Γαλλίας
Σόουιν
Σημασία της γιορτής
Αν και ο θάνατος είναι ο κεντρικός πυρήνας της γιορτής (ξεκίνησε ως Ημέρα των Νεκρών), αυτό δε σημαίνει ότι πρόκειται για ένα μακάβριο γεγονός. Ο θάνατος δεν πρέπει να προκαλείι φόβο: τα γηρατειά αναδεικνύονται για τη σοφία που προσδίδουν και ο θάνατος είναι τμήμα της ζωής το ίδιο αποδεκτό με τη γέννηση. Ο θάνατος επίσης συμβολίζει το τέλος κι έτσι η γιορτή του Σόουιν δεν έχει σχέση μόνο με τη θνητότητα, αλλά και με το πέρασμα από μια φάση της ζωής σε μια άλλη, όσον αφορά τις σχέσεις, την εργασία κι άλλες αλλαγές στη ζωή των ανθρώπων.
Καμηλοπάρδαλις (αστερισμός)
Η Καμηλοπάρδαλις (λατινικά: Camelopardalis, συντομογραφία: Cam) είναι αστερισμός που σημειώθηκε πρώτη φορά το 1624 από τον Bartsch, και είναι ένας από τους 88 επίσημους αστερισμούς που θέσπισε η Διεθνής Αστρονομική Ένωση.
α Καμηλοπάρδαλης
Ο α Καμηλοπάρδαλης, παρά το όνομα του, δεν είναι ο λαμπρότερος αστέρας του αστερισμού της Καμηλοπάρδαλης, ούτε καν ο δεύτερος πιο λαμπρός. Με φαινόμενο μέγεθος μόλις 4,26, είναι ο τρίτος πιο λαμπρός του αστερισμού. Πράγματι, αυτός ο αστέρας φαίνεται σε μας τόσο ελάχιστα φωτεινός, μάλλον επειδή απέχει πολύ από το ηλιακό μας σύστημα. Σύμφωνα με τους υπολογισμούς του δορυφόρου Ίππαρχος (Hipparcos), απέχει 6.940 έτη φωτός, αλλά σε αυτή την απόσταση οι υπολογισμοί με τη μέθοδο της παράλλαξης έχουν τόσο μεγάλο περιθώριο λάθους που θα μπορούσε να απέχει από μας 3.200 έτη φωτός.
Ο α Καμηλοπάρδαλης είναι λοιπόν ένας γαλάζιος-λευκός υπεργίγαντας, με μάζα τουλάχιστον 25 φορές μεγαλύτερη από αυτήν του Ήλιου και που, αν τοποθετούταν στη θέση του, θα εκτεινόταν πέρα από την τροχιά της Γης. Χάνει συνεχώς μάζα, γεγονός που εκδηλώνεται με σημαντικό αστρικό άνεμο, και στο τέλος της ζωής του θα μετατραπεί σε υπερνόβα (hypernova).
Ουράνια αντικείμενα
-Ένα άλλο ιδιαίτερο αντικείμενο στον αστερισμό είναι ο αστέρας άνθρακα U Καμηλοπάρδαλης, με φαινόμενο μέγεθος +7,35. Ο αστέρας βρίσκεται στα τελευταία στάδια της ζωής του και αποβάλλει κελύφη αερίων, τα οποία σχημάτισαν ένα τέλεια σφαιρικό νεφέλωμα.
-Το Σμήνος γαλαξιών MS 0.735,6 7421 είναι ένα σμήνος γαλαξιών που βρίσκεται στον αστερισμό της Καμηλοπάρδαλης, περίπου 2,6 δισεκατομμύρια έτη φωτός μακριά. Το αξιοσημείωτο εδώ είναι ο,τι στον πυρήνα του φιλοξενεί μια από τις μεγαλύτερες γαλαξιακές μαύρες τρύπες στο σύμπαν. Χρησιμοποιώντας δεδομένα από το διαστημικό τηλεσκόπιο Chandra, οι επιστήμονες έχουν καταλήξει στο συμπέρασμα, ο,τι μια έκρηξη που συμβαίνει τα τελευταία 100 εκατομμύρια χρόνια μέσα στην καρδιά του σμήνους των γαλαξιών, έχει ως αποτέλεσμα να απελευθερώνει περισσότερη ενέργεια στο διάστημα, από ό,τι εκατοντάδες εκατομμύρια εκρήξεων ακτίνων γάμμα.
Ιστορικά στοιχεία
Το όνομα του αστερισμού είναι άμεσα συνυφασμένο με το σχήμα του: μακρύ και λεπτό σαν το λαιμό μιας καμηλοπάρδαλης.
Blue Sky Studios
Το Blue Sky Studios, Inc. ήταν αμερικανικό κινηματογραφικό στούντιο παραγωγής έργων κινουμένων σχεδίων στον υπολογιστή με έδρα το Γκρίνουιτς του Κονέκτικατ. Ήταν θυγατρική της 20th Century Animation μέχρι την απόκτηση στοιχείων της 21st Century Fox από την Walt Disney Company το 2019. Το στούντιο ιδρύθηκε το 1987 από τους Κρις Γουέτζ, Μάικλ Φεράρο, Carl Ludwig, Άλισον Μπράουν, Ντέιβιντ Μπράουν και τον Eugene Troubetzkoy. Το στούντιο έκλεισε στις 10 Απριλίου 2021 λόγω της οικονομικής επίδρασης των περιορισμών της COVID-19 στις επιχειρηματικές δραστηριότητες της Disney.
Παραβολή των Δέκα Παρθένων
Μουσική
Η ελληνική έκδοση του αντίστοιχου ύμνου ξεκινάει:
Χοσέ Μουχίκα
Ο Μουχίκα υπήρξε αντάρτης της αριστερής επαναστατικής οργάνωσης Τουπαμάρος και ήταν φυλακισμένος για 12 χρόνια κατά τη διάρκεια της Δικτατορίας της Ουρουγουάης στις δεκαετίες του 1970 και 1980. Ως μέλος του αριστερού συνασπισμού "Διευρυμένο Μέτωπο", υπηρέτησε ως Υπουργός Κτηνοτροφίας, Γεωργίας και Αλιείας από το 2005 έως το 2008. Ως υποψήφιος του Διευρυμένου Μετώπου, κέρδισε τις Προεδρικές Εκλογές του 2009 με ποσοστό 54.63%.
Ινδουστανικά του Φίτζι
Καθεστώς
Η Φίτζι Χίντι ήταν στο παρελθόν η λίνγκουα φράνκα των Ινδών των Φίτζι και οι εργάτες της Νότιας Ινδίας χρειάστηκε να τη μάθουν για να μπορούν να επικοινωνούν με τους πολυάριθμους Βόρειους Ινδούς και τους Ευρωπαίους επιστάτες. Μετά τη λήξη των συμβάσεων οι Ινδοί που μιλούσαν Γκουτζαράτι και Πουντζάμπι κατέφθασαν στα Φίτζι ως ελεύθεροι μετανάστες. Σήμερα λίγοι Ινδοί στα Φίτζι μιλούν Ταμίλ, Τελούγκου και Γκουτζαράτι στο σπίτι αλλά μιλούν και επικοινωνούν στο ευρύτερο αστικό και οικονομικό περιβάλλον χρησιμοποιώντας τα Φίτζι Χίντι. Οι απογραφές του 1956 και του 1966 υποδεικνύουν σε ποιο βαθμό τα Φίτζι Χίντι (Ινδουστανικά Φίτζι στην απογραφή) ομιλούνταν σε νοικοκυρία Ινδών στα Φίτζι.
Βρασίδας
Βιογραφία
Το 423 π.Χ. ο Βρασίδας από υποχρέωση προς τον Περδίκκα που παρείχε τροφή στο ήμισυ του πελοποννησιακού στρατού, εξεστράτευσε μαζί του εναντίον του Αρραβαίου, βασιλιά των Λυγκηστών. Οι αντίπαλοι συναντήθηκαν στο έδαφος της Λύγκου (βορειοδυτική Μακεδονία) και μετά από σποραδικές συγκρούσεις παρέμεναν αδρανείς. Ο Περδίκκας περίμενε ενισχύσεις από μισθοφόρους Ιλλυριούς που είχαν φήμη ικανών και άγριων πολεμιστών. Οι Ιλλυριοί όμως πρόδωσαν τον Περδίκκα και ενώθηκαν με το στρατό του Αρραβαίου. Κατά τη διάρκεια της νύχτας, οι Μακεδόνες πανικόβλητοι από την τροπή των γεγονότων, εγκατέλειψαν την περιοχή χωρίς να ειδοποιήσουν τον Βρασίδα που, έχοντας στρατοπεδεύσει σε αρκετή απόσταση, δεν αντελήφθη τη φυγή των συμμάχων του. Το ξημέρωμα ο Λακεδαιμόνιος στρατηγός βρέθηκε απομονωμένος μέσα στη χώρα του εχθρού. Ψύχραιμα, οργάνωσε στρατιωτικό ελιγμό απαγκίστρωσης από την καρδιά της εχθρικής περιοχής, δημιουργώντας ίσως για πρώτη φορά στην ιστορία σχηματισμό αμυντικού τετραγώνου. Τοποθέτησε ευέλικτες μονάδες κρούσεως στην περιφέρεια του σχηματισμού που βγαίνοντας αιφνιδιαστικά θα εξουδετέρωναν τις επιθέσεις των «βαρβάρων». Πριν ξεκινήσουν την υποχώρηση, ενεθάρρυνε τους στρατιώτες του απομυθοποιώντας την πολεμική βιτρίνα των Ιλλυριών. Φαίνονται τρομεροί, τους είπε, γιατί επιτίθενται με άγριες κραυγές κραδαίνοντας τα όπλα τους. Αυτά όμως εντυπωσιάζουν μόνο την ακοή και την όραση. Η υποχώρηση με τάξη και πειθαρχία θα αποδείξει ότι τέτοια ασύνταχτα πλήθη περιορίζονται να δείχνουν με κομπασμούς από μακριά την ανδρεία τους και δεν ντρέπονται να τραπούν σε φυγή, αν πιεστούν. Οι προβλέψεις του επιβεβαιώθηκαν. Οι επιτιθέμενοι καθηλώθηκαν. Οι Πελοποννήσιοι επέστρεψαν με ασφάλεια σε φιλικό έδαφος. Η τροπή αυτή των γεγονότων τερμάτισε τη συμμαχία Μακεδονίας και Σπάρτης.
Η Μπαλάντα του Ρίτσαρντ Τζούελ
Υπόθεση
Ο κόσμος γνώρισε τον Ρίτσαρντ Τζούελ ως τον φύλακα που ανακάλυψε το βομβιστικό μηχανισμό στους Ολυμπιακούς Αγώνες στην Ατλάντα το 1996. Η αναφορά του για τα γεγονότα τον μετέτρεψε σε ήρωα, που εξαιτίας της άμεσης δράσης του, έσωσε αμέτρητες ζωές από βέβαιο θάνατο. Ωστόσο, μέσα σε λίγες μόλις μέρες, ο επίδοξος αστυνομικός γίνεται ο υπ’ αριθμόν ένα ύποπτος του FBI, κατηγορείται τόσο από τον Τύπο όσο και από το κοινό και στη ζωή του έρχονται τα πάνω κάτω. Απευθυνόμενος στον ανεξάρτητο δικηγόρο Γουάτσον Μπράιαντ, ο Τζούελ κατορθώνει να αποδείξει την αθωότητά του. Αλλά ο Μπράιαντ ξεπερνά τα όριά του, καθώς προσπαθεί να πολεμήσει τις συντονισμένες επιθέσεις του FBI, της GBI και του APD και να καθαρίσει το όνομα του πελάτη του, προσπαθώντας να αποτρέψει τον Ρίτσαρντ από το να εμπιστευτεί τους ίδιους ανθρώπους που θέλουν να τον καταστρέψουν.
Χρόνια Πολλά Ψυχρά κι Ανάποδα
Πλοκή
Η Άννα και η Έλσα επιστρέφουν στο κάστρο όπου η Έλσα απολογείται που της κατέστρεψε ακόμα ένα πάρτι γενεθλίων, αλλά η Άννα τη διαβεβαιώνει πως αυτό δεν ισχύει. Οι πόρτες του κάστρου όμως ανοίγουν και η Άννα βλέπει τους Κρίστοφ, Όλαφ και Σβεν πάνω σε ένα βουνό από μικρούς χιονάνθρωπους, οι οποίοι παρά το χάος της κάνουν την έκπληξη για τα γενέθλιά της. Η Έλσα φταρνίζεται και αυτή τη φορά βλέπει πως παράγει μικρούς χιονάνθρωπους. Παρά τις αντιρρήσεις της Άννα, η Έλσα ολοκληρώνει την έκπληξη φυσώντας σε ένα τεράστιο άλφρον.
Κύκλος του Όλστερ
Το κυρίως μέρος του Κύκλου του Όλστερ τίθεται χρονικά κατά τη βασιλεία του Κόνορ μακ Νέσσα στο Όλστερ και της βασίλισσας Μάεβ στο Κόνναχτ, την ίδια περίπου χρονική περίοδο με τη ζωή του Ιησού. Ο Κύκλος του Όλστερ επίσης περιλαμβάνει την ιστορία του Conaire Mór, βασιλιά της Ιρλανδίας, κυρίως επειδή είναι σύγχρονος του Κόνορ και της Μάεβ, καθώς τα γεγονότα λαμβάνουν χώρα στην Τάρα.
Θησαυροφύλακας (αρχαία Αίγυπτος)
Ο Θησαυροφύλακας στην αρχαία Αίγυπτο είναι η σύγχρονη μετάφραση του τίτλου imi-r ḫtmt (κατά λέξη: Επιστάτης της Σφραγίδας ή Επιστάτης των σφραγισμένων πραγμάτων). Το αξίωμα είναι γνωστό από το τέλος του Παλαιού Βασιλείου, όπου άτομα με αυτό το τίτλο κάνουν την εμφάνισή τους στην οργάνωση ιδιωτικών περιουσιών.
Γκερζέριος πολιτισμός
Ιστορικό πλαίσιο
Το κυριότερο χαρακτηριστικό που διαφοροποιεί το γκερζέριο από τον προηγούμενο Αμράτιο πολιτισμό είναι η παραπάνω προσπάθεια διακόσμησης που παρατηρείται στην αγγειοπλαστική αυτής της περιόδου. Η κεραμική τέχνη του γκερζέριου πολιτισμού επιδεικνύει πιο στιλιζαρισμένα χαρακτηριστικά ζώων και του περιβάλλοντος από τον προηγούμενο αμράτιο πολιτισμό. Παραπέρα, εικόνες στρουθοκάμηλων σε έργα κεραμικής ίσως υποδηλώνουν μια τάση αυτών των λαών να εξερευνήσουν την έρημο της Σαχάρας.
Προάστιο Πέλλας
Γεωγραφία - Ιστορία
Το Προάστιο βρίσκεται σε απόσταση περίπου 4 χλμ. ΝΑ. από το κέντρο της Έδεσσας, ανάμεσα στο Μεσημέρι (Δ.-ΒΔ.), Ριζάρι (Α.) και Πλατάνη (Ν.-ΝΔ.). Στα βόρεια του χωριού, στο τέρμα της Εγνατίας, είναι το Γενικό Νοσοκομείο Πέλλας, ενώ ανατολικά περνάει η περιφερειακή Έδεσσας. Ως οικισμός αναφέρεται από την περίοδο της τουρκοκρατίας με την ονομασία Πατσαρέσκιοϊ στο οποίο μετά την μικρασιατική καταστροφή εγκαταστάθηκαν 13 οικογένειες (56 άτομα) πρόσφυγες από τη Μικρά Ασία. Έτσι αναφέρεται μετά την απελευθέρωση το 1918 με το ΦΕΚ 152Α - 09/07/1918 όταν προσαρτήθηκε στην τότε δήμο Εδέσσης. Το 1926 με το ΦΕΚ 97Α - 18/03/1926 μετονομάστηκε σε Προάστειον Εδέσσης. Σύμφωνα με το πρόγραμμα Καλλικράτης, μαζί με την Έδεσσα, το Εκκλησιοχώρι και τα Καισαριανά αποτελούν τη δημοτική κοινότητα Έδεσσας του Δήμου Έδεσσας και σύμφωνα με την απογραφή του 2011 έχει πληθυσμό 43 κατοίκους.
Θαρσείν Χρει
Παραπομπές
Κατηγορία:Ελληνικά μουσικά συγκροτήματα
Λόρενς Ολίβιε
Σταδιοδρομία
Το 1985 εμφανίστηκε σε ηλικία 78 ετών στο βιντεοκλίπ του Πωλ Χαρντκάσλ "Just for Money" και έγινε έτσι ο γηραιότερος ηθοποιός που εμφανίστηκε σε βιντεοκλίπ.
Βραβεύσεις
Το 1970 τιμήθηκε με τον τίτλο του λόρδου, το 1979 του απονεμήθηκε τιμητικό βραβείο για την καλλιτεχνική του προσφορά και το 1981 τιμήθηκε με το αγγλικό παράσημο του Τάγματος της Τιμής.
Ρον ντε Σάντις
Προηγουμένως, είχε υπηρετήσει ως Μέλος της Βουλής των Αντιπροσώπων των Ηνωμένων Πολιτειών για την 6η περιφέρεια της πολιτείας της Φλόριντα (2013-2018). Επίσης, στις προκριματικές εκλογές του 2016 στη Φλόριντα για την Γερουσία των ΗΠΑ, ήταν υποψήφιος για το χρίσμα του υποψηφίου Γερουσιαστή.
Βιογραφία
Ο Ρον ντε Σάντις, γεννήθηκε τον Σεπτέμβριο του 1978 στο Τζάκσονβιλ της Φλόριντα, από γονείς Ιταλικής καταγωγής, τους Ρόναλντ Νάνιελ ντε Σάντις και Κάρεν Ρότζερς. Μεγάλωσε στο Ορλάντο και αργότερα στο Σαιντ Πίτερσμπεργκ της Φλόριντα. Αποφοίτησε το Λύκειο "Dunedin High School" στο Ντουνεντίν (μια πόλη έξω από το Σαιντ Πίτερσμπεργκ), το 1997.
Καριέρα
Το 2004, ο ντε Σάντις, κατά το τελευταίο έτος των σπουδών του στο Χάρβαρντ, εντάχθηκε στο Πολεμικό Ναυτικό των Ηνωμένων Πολιτειών ως αξιωματικός. Το 2005, φοίτησε στην Σχολή Ναυτικής Δικαιοσύνης (NJS) στο Ρόουντ Άιλαντ, προκειμένου να αναλάβει ως εισαγγελέας στο Πολεμικό Ναυτικό. Το 2006, προήχθη στον βαθμό του υποπλοιάρχου. Εργάστηκε στην κοινή ομάδα δράσης της Ναυτικής Βάσης του Κόλπου του Γκουαντάναμο στην Κούβα. Από το 2007 έως το 2008, ήταν μέλος της ομάδας των ειδικών δυνάμεων του Πολεμικού Ναυτικού, που έλαβε μέρος στον Πόλεμο του Ιράκ. Ο ντε Σάντις, ήταν νομικός σύμβουλος της ειδικής επιχείρησης.
Βουλή των Αντιπροσώπων των ΗΠΑ
Το 2012, ο Ρον ντε Σάντις, ανακοίνωσε την υποψηφιότητά του για το χρίσμα του υποψηφίου των Ρεπουμπλικανών για την 6η κογκρεσιακή περιφέρεια της Βουλής των Αντιπροσώπων των Ηνωμένων Πολιτειών στην πολιτεία της Φλόριντα. Η συγκεκριμένη κογκρεσιακή περιφέρεια, περιλαμβάνει τις περιοχές του νότιου Τζάκσονβιλ και του Νιου Σμίρνα Μπιτς. Ο ντε Σάντις, έλαβε το χρίσμα και στις γενικές εκλογές του 2012, κατάφερε να κερδίσει την τότε Δημοκρατική αντίπαλό του, με ποσοστό 57.0% έναντι 43.0% των ψήφων. Επανεξελέγη στο αξίωμα του ομοσπονδιακού βουλευτή, στις εκλογές του 2014 και του 2016.
Υπηρέτησε ως Μέλος της Βουλής των Αντιπροσώπων των Ηνωμένων Πολιτειών, κατά το 113ο, το 114ο και το 115ο Κογκρέσο των Ηνωμένων Πολιτειών. Διετέλεσε μέλος της Επιτροπής Εξωτερικών Υποθέσεων, της Επιτροπής Δικαιοσύνης και της Επιτροπής Επίβλεψης και Κυβερνητικής Μεταρρύθμισης της Βουλής των Αντιπροσώπων.
Προσωπική ζωή
Ο ντε Σάντις, είναι Ρωμαιοκαθολικός Χριστιανός. Είναι παντρεμένος από το 2010, με την Κέισι Μπλακ, με την οποία έχουν αποκτήσει μαζί 3 παιδιά. Διαμένει στην ευρύτερη περιοχή του Τζάκσονβιλ.
Κουροσίβο
Επιδράσεις
Το ρεύμα ασκεί μεγάλη θερμαντική επίδραση στο κλίμα και στις υδρολογικές συνθήκες του βορείου τμήματος του Ειρηνικού. Τα θερμά νερά του «Μαύρου Ρεύματος» συντηρούν τους κοραλλιογενείς υφάλους της Ιαπωνίας, που είναι οι βορειότεροι στον κόσμο. Από ιστορική άποψη, το θερμό αυτό ρεύμα συνετέλεσε σε σημαντικό βαθμό στην εγκατάσταση του ανθρώπου στην Ιαπωνία και στη διάβασή του στην Αμερική, καθώς και στη διαμόρφωση της ιαπωνικής πανίδας και χλωρίδας. Το Κουροσίβο ευθύνεται επίσης για το ήπιο κλίμα στις νότιες ακτές της Αλάσκας.
Αναφορές στη λογοτεχνία
Το ομώνυμο ποίημα («Kuro siwo») του Νίκου Καββαδία από την ποιητική συλλογή Πούσι (1947), όπου αναφέρεται:
Frankenweenie (ταινία, 2012)
Πλοκή
Μετά το θάνατο του αγαπημένου του σκύλου, Σπάρκι, ο Βίκτορ εκμεταλλεύεται τη δύναμη της επιστήμης για το φέρει πίσω στη ζωή. Ο Βίκτορ προσπαθεί να κρύψει τον αναστημένο σκύλο του αλλά ο Σπάρκι δραπετεύει και προκαλεί χαμό μέσα στην πόλη.
Box office
Με προϋπολογισμό 39.000.000 δολάρια, το Frankenweenie έκανε άνοιγμα τριημέρου στην 5η θέση με 11,4 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 35,2 εκατομμύρια δολάρια και στον υπόλοιπο κόσμο συγκέντρωσε 46,2 εκατομμύρια δολάρια. Παγκοσμίως απέφερε 81,4 εκατομμύρια δολάρια.
178 Βελισάνα
Η Βελισάνα ή Βηλησάμα (Belisana) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,38. Ανακαλύφθηκε το 1877 από τον Αυστριακό αστρονόμο Γιόχαν Παλίζα, που παρατηρούσε από την Πόλα, τη σημερινή Πούλα της Κροατίας, και έλαβε το όνομά της από την κελτική θεά Μπελιζάμα, το όνομα της οποίας έχει αποδοθεί από την αρχαιότητα στην ελληνική γλώσσα ως Βηλησάμα.
Σημαία του Ανατέλλοντος Ηλίου
Σημειώσεις
Ιαπωνια Κατηγορία:Εθνικά σύμβολα της Ιαπωνίας Κατηγορία:Λήμματα που περιέχουν κείμενο στα ιαπωνικά
Μεκετρέ
Ο Μεκετρέ μαρτυρείται για πρώτη φορά σε μια επιγραφή σε βράχο στο Ουάντι Στα ελ Ριγκάλα. Εδώ φέρει τον απλό τίτλο σφραγιδοφύλακας. Η επιγραφή χρονολογείται στο έτος 41 της βασιλείας του Μεντουχοτέπ Β΄. Σε ανάγλυφα από το ταφικό ναό του Μεντουχοτέπ στο Ντέιρ ελ Μπάχρι ο Μεκετρέ φέρει το τίτλο του θησαυροφύλακα, έχοντας στο μεταξύ προφανώς προαχθεί, διαδεχόμενος τον Χετί. Ο ίδιος τίτλος βρέθηκε σε ένα άγαλμα στο τάφο του Μεκετρέ ενώ σε θραύσματα από ανάγλυφο στο τάφο φέρει το τίτλο αρχιθαλαμηπόλος. Ο τάφος του (TT280) βρίσκεται στο Σεΐχ Αμπντ ελ Γκούρνα, το οποίο είναι μέρος της Νεκρόπολης των Θηβών, και βρίσκεται δίπλα σε ένα μεγάλο, ημιτελή βασιλικό τάφο που αρχικά είχε αποδοθεί στο Μεντουχοτέπ Γ΄, και μετά από νεώτερη έρευνα στον Αμενεμχέτ Α΄. Έτσι, ο Μεκετρέ πέθανε κατά πάσα πιθανότητα κατά τη διάρκεια της βασιλείας του Αμενεμχέτ.
Χετί Α΄
Βιογραφία
Ο Χετί διοίκησε το νομό του σε ειρηνική περίοδο, και είναι γνωστό ότι διέταξε την κατασκευή πολλών νέων αρδευτικών καναλιών, καθώς και τη συντήρηση υπαρχόντων, επεκτείνοντας έτσι την καλλιεργήσιμη γη. Κατά τη διάρκεια μιας περιόδου λιμού που προκλήθηκε από ιδιαιτέρως χαμηλή πλημμύρα του Νείλου, έδωσε στο λαό της περιοχής του σιτάρι, αν και αρνήθηκε να δώσει και στους ανθρώπους των γειτονικών νομών που είχαν επηρεαστεί επίσης από το λιμό, κλείνοντας τα σύνορα του νομού του. Αν και η θητεία του ήταν κατά τη διάρκεια ειρηνικής περιόδου, ο Χετί καυχιόταν την ικανότητά του ως πολεμιστή και είχε διατάξει την οργάνωση πολιτοφυλακής για άμυνα.
Μέγας Κύων
Αξιοσημείωτα χαρακτηριστικά
Εξαιτίας της λαμπρής παρουσίας του στο νυχτερινό ουρανό, ο Σείριος έκανε από νωρίς εντύπωση στους πρώτους αστρονόμους και αποτέλεσε κομμάτι της κουλτούρας αρκετών λαών, ιδιαίτερα των Αρχαίων Αιγυπτίων. Τα άλλα κύρια αστέρια του αστερισμού είναι: